Súkromné centrum pedagogicko psychologického poradenstva a prevencie je školským zariadením výchovného poradenstva a prevencie, ktoré patrí do siete školských zariadení v územnej pôsobnosti Okresného úradu Košice.

Poskytuje komplexnú psychologickú, diagnostickú, výchovnú, poradenskú a preventívnu starostlivosť deťom a mládeži, okrem detí so zdravotným postihnutím, od narodenia až do ukončenia prípravy na povolanie, ako aj ich rodičom, učiteľom a všetkým, ktorí sa podieľajú na ich výchove, starostlivosti a vzdelávaní.

Ponúkané aktivity sa môžu objednávať v priebehu celého školského roka - telefonicky, emailom, osobne spolu s vyplneným objednávkovým formulárom.

**PONUKOVÝ LIST ODBORNÝCH AKTIVÍT PRE STREDNÉ ŠKOLY ŠK.R.2019/2020**

Ponúkame:

1. ***Odborné aktivity zamerané na osobnostný, emocionálny a sociálny vývin študentov***

* Individuálne a skupinové poradenstvo
* Skupinové aktivity zamerané na sebapoznávanie, na podporu zdravého životného štýlu a elimináciu sociálno-patologických javov mládeže

1. ***Odborné aktivity zamerané na optimalizáciu profesijného a kariérneho rastu študentov***

* Individuálna a skupinová diagnostika zameraná na zistenie intelektových a osobnostných predpokladov pre štúdium
* Individuálna a skupinová diagnostika zameraná na zistenie záujmov a poznanie seba samého, motivácie pre štúdium a ďalšiu kariéru
* Individuálne a skupinové poradenstvo

Konkrétne témy skupinových aktivít pre študentov SŠ:

***Adaptácia na novú školu*** – cieľom je uvedomenie si procesu prispôsobovania sa na nových spolužiakov a nového školského prostredia. Docieliť úspešné sociálne, osobnostné a študijné prispôsobenie sa nárokom stredoškolského obdobia.

Vhodné pre 1.ročník Forma: prednáška a otvorená diskusia

***Zdravá sebadôvera* –** cieľom je uvedomiť si svoje jedinečné kvality. Zvýšenie pozitívneho pohľadu na seba a zároveň zamyslenie sa nad kvalitami ostatných. Vedenie k otvorenému a zdravému prijatiu svojich vlastností, akceptovanie odlišností.

Vhodné pre všetky ročníky. Forma: zážitková

***Deti na nete* -** cieľom je zvýšiť povedomie o nástrahách internetu, najmä sociálnych sietí . Preventívno-poradenský program. Kyberšikana, zneužitie osobných informácií, nevhodné obsahy, prejavy závislosti na internete.  
Vhodné pre všetky ročníky.Forma: prednáška, riadená diskusia

***Ako sa efektívne učiť –*** cieľom je spoznať preferovaný učebný štýl študenta, efektívne a neefektívne spôsoby učenia podľa najnovších výskumov, ako si zapamätať viac a zefektívniť domácu prípravu študentov na vyučovanie  
Vhodné pre všetky ročníky. Forma: prednáška, zážitková forma

***Cesty sebarozvoja*** - cieľom je nácvik relaxácie, rozvoj sebapoznania, stimulácia osobného rastu a rozvoj medziľudských vzťahov

Vhodné pre končiace ročníky Forma: cyklus 8 stretnutí

***Duševné zdravie –*** preventívno-poradenský program. Cieľom je venovanie sa problematike duševného zdravia a psychohygieny, rozpoznanie, kedy je vhodné v prípade ťažkostí vyhľadať odbornú pomoc. Vhodné pre všetky ročníky. Je možné si vybrať z nasledujúcich tém.

Témy:

1. Je to normálne ? – poskytnúť študentom základné informácie o duševnom zdraví, psychohygiene a o možnostiach odbornej pomoci
2. Smútok a depresia – správne rozlíšiť medzi bežným smútkom a depresiou ako duševným ochorením
3. Poruchy príjmu potravy – poskytnúť študentom informácie o prejavoch týchto porúch a možnostiach pomoci

Vhodné pre všetky ročníky. Forma: prednáška, zážitková forma

***Profesijná orientácia –*** cieľom je podať informácie žiakom, ktoré im umožnia adekvátnejšie rozhodovanie pri voľbe vysokej školy. Testovaním sa lepšie zorientovať v úrovni svojich schopností a prispôsobiť resp. utvrdiť si voľbu svojho budúceho štúdia  
  
Vhodné pre 3.a 4. ročník forma: prednáška, psych. diagnostika,, individuálna konzultácia

Ponúkané aktivity sa môžu objednávať v priebehu celého školského roka - telefonicky, emailom, osobne spolu s vyplneným objednávkovým formulárom. Aktivity je možné objednať, prispôsobiť, prehodnotiť a upraviť ich trvanie a formu po dohode so psychologičkou z SCPPPaP.

*Odborné služby sú poskytované na základe dobrovoľnosti t.j. na základe ústne alebo písomne formulovanej dohody o vzájomnej spolupráci klienta a psychológa (súčasťou je aj Žiadosť o psychologické vyšetrenie a Informovaný súhlas zákonného zástupcu).*

*Dodržuje sa pri tom zásada dôvernosti poradenského vzťahu a zásada ochrany záujmov klienta. SCPPPaP nemôže nikoho donútiť k tomu, aby sa stal jeho klientom, alebo aby dodržiaval poskytnuté rady a odporúčania.*

*Informácie nadobudnuté v poradenskom vzťahu nemôžu byť ďalej rozširované ani voľne poskytované tretím osobám.*

Naše služby sú pre SŠ poskytované bezplatne.

Prílohy:

Žiadosť o psychologické vyšetrenie a Informovaný súhlas zákonného zástupcu